བོད་རྒྱ་ཆེའི་མི་མང་དེ་དག་གིས་ང་ཚོ་བཙན་བྱོལ་བའི་ཐོག་ལ་རེ་བ་བརྒྱབ་ནས་བསྡད་ཡོད།ང་རང་ཚོ་བཙན་བྱོལ་བ་ཚོའི་ངོས་ལ་ཆ་བཞག་ནའང་གཞིས་ལུས་རྒྱ་ཆེའི་མི་མང་གི་སེམས་ཤུགས་ལ་ཕར་ལྟོས་ནས་བསྡད་ཡོད་པས་དེ་གཉིས་པོ་ཕན་ཚུན་གཅིག་ལ་གཅིག་བརྟེན་ཞིག་ཆགས་ཡོད།གང་ལྟར་བོད་ནང་ཡོད་པའི་རྒྱ་ཆེའི་མི་མང་དེ་དག་གིས་ང་ཚོ་བཙན་བྱོལ་ལ་ཡོད་པའི་བོད་མི་ཚོའི་སྟོབས་ཤུགས་ལ་རེ་བ་བརྒྱབ་སྟེ་བསྡད་ཡོད།ང་ཚོ་འདིར་མི་ཐོག་རྒན་པ་ཚོ་རྫོགས་འགྲོ་གི་ཡོད་པ་དང།མི་ཐོག་གཞོན་སྐྱེས་འདི་དག་གིས་མུ་མཐུད་དེ་བོད་སྤྱི་པའི་དོན་དག་ལ་སེམས་ཤུགས་བསྒྲིལ་ནས་མི་ཐོག་གོང་མ་ཚོའི་རྒྱུན་མཐུད་ཐུབ་པ་བྱ་རྒྱུ་འདི་ཧ་ཅང་གལ་ཆེན་པོ་འདུག